
LIETUVOS RESPUBLIKOS SEIMAS

NUTARIMAS
DĖL LIETUVOS RESPUBLIKOS SEIMO 2008 M. BALANDŽIO 24 D. NUTARIMO NR. X-1511 „DĖL LIETUVOS RESPUBLIKOS SEIMO, SEIMO KANCELIARIJOS IR SEIMUI ATSKAITINGŲ INSTITUCIJŲ, RESPUBLIKOS PREZIDENTO INSTITUCIJOS IR RESPUBLIKOS PREZIDENTUI ATSKAITINGŲ INSTITUCIJŲ, NACIONALINĖS TEISMŲ ADMINISTRACIJOS, TEISMŲ, PROKURATŪROS, SAVIVALDYBIŲ INSTITUCIJŲ IR ĮSTAIGŲ SĄRAŠO PAGAL GRUPES, Į KURIAS ATSIŽVELGIANT NUSTATOMOS VALSTYBĖS TARNAUTOJŲ SUVIENODINTŲ PAREIGYBIŲ KATEGORIJOS, PATVIRTINIMO“
PAKEITIMO



2015 m.                                     Nr. 
Vilnius


Lietuvos Respublikos Seimas n u t a r i a:

1 straipsnis.
Pakeisti Lietuvos Respublikos Seimo, Seimo kanceliarijos ir Seimui atskaitingų institucijų, Respublikos Prezidento institucijos ir Respublikos Prezidentui atskaitingų institucijų, Nacionalinės teismų administracijos, teismų, prokuratūros, savivaldybių institucijų ir įstaigų sąrašą pagal grupes, į kurias atsižvelgiant nustatomos valstybės tarnautojų suvienodintų pareigybių kategorijos, patvirtintą Lietuvos Respublikos Seimo 2008 m. balandžio 24 d. nutarimu Nr. X-1511 „Dėl Lietuvos Respublikos Seimo, Seimo kanceliarijos ir Seimui atskaitingų institucijų, Respublikos Prezidento institucijos ir Respublikos Prezidentui atskaitingų institucijų, Nacionalinės teismų administracijos, teismų, prokuratūros, savivaldybių institucijų ir įstaigų sąrašo pagal grupes, į kurias atsižvelgiant nustatomos valstybės tarnautojų suvienodintų pareigybių kategorijos, patvirtinimo“ (toliau – Sąrašas):
1) Pakeisti Sąrašo III grupę ir ją išdėstyti taip:
	 „III
	Apylinkių teismai
Apylinkių prokuratūros
Vyriausioji tarnybinės etikos komisija
Valstybinė kultūros paveldo komisija
Žurnalistų etikos inspektoriaus tarnyba
Nacionalinė sveikatos taryba
Etninės kultūros globos taryba
Lietuvos gyventojų genocido ir rezistencijos tyrimo centras
Savivaldybių tarybos (savivaldybėse, kuriose daugiau kaip 100 000 gyventojų)
Savivaldybių kontrolierių tarnybos (savivaldybėse, kuriose daugiau kaip 100 000 gyventojų)
Savivaldybių administracijos (savivaldybėse, kuriose daugiau kaip 100 000 gyventojų)
Biudžetinės įstaigos – seniūnijos (savivaldybėse, kuriose daugiau kaip 100 000 gyventojų)“



2) Pakeisti Sąrašo IV grupę ir ją išdėstyti taip:
	„IV
	Savivaldybių tarybos (savivaldybėse, kuriose mažiau kaip 100 000 gyventojų)
Savivaldybių kontrolierių tarnybos (savivaldybėse, kuriose mažiau kaip 100 000 gyventojų)
Savivaldybių administracijos (savivaldybėse, kuriose mažiau kaip 100 000 gyventojų)
Biudžetinės įstaigos – seniūnijos (savivaldybėse, kuriose mažiau kaip 100 000 gyventojų)“



2 straipsnis.
Šis nutarimas įsigalioja 2016 m. liepos 1 d.


Seimo Pirmininkas


